**Referat fra styremøte i Forskerforbundet ved OsloMet 30. november 2021**

Til stede: Erik Dahlgren, Bjørn Ervik, Eldbjørg Marie Schön, Halvor Melbye Hanisch, Kristin Merete Bugge, Audun Sanderud, Ismail Hassan, Inger-Lise F. Neslein(møteleder), Heidi Woll og Arve Angen (referent).

Forfall: Ingen

Hvor: Zoom

|  |  |  |
| --- | --- | --- |
| Nr. | Sak | Oppfølging |
| 1 | Oppfølging fra forrige styremøte  A) Retningslinjer for hjemmearbeid.  Det har skjedd lite siden forrige styremøte. Arbeidsgiver ønsker nok at vi skal jobbe mye hjemmefra, for å kunne kutte ned på areal, og spare inn på utgifter til husleie. De ønsker nå å samle inn erfaringer fra hjemmearbeid under korona før de fremmer forslag til nye retningslinjer.  B) Oppdatering Kiel-seminaret 7.-9. desember  Det er 17 påmeldte til seminaret. Fra Forskerforbundet sentralt kommer Bjørn Berg.  Inger-Lise sender ut informasjon og program til deltakerne på mail. | Inger-Lise |
| 2 | IDF-saker  Forhandlingssak:  113/21-Organisasjonsendring Fak. HV.  Forslaget er at Institutt for Fysioterapi og Institutt for Ergoterapi- og ortopedingeniørfag legges ned, og at det opprettes et nytt institutt: Institutt for rehabiliteringsvitenskap og helseteknologi.  Forskerforbundet, og de andre fagforeningene, på fakultet HV har vært kritiske til både prosess og foreslått sammmenslåing. Mange berørte ansatte er bekymret for egen arbeidssituasjon, og mange ser ikke behovet for sammenslåing.  Styret mener at denne saken bør utredes ytterligere før man går til vedtak i saken.  Drøftingssaker:  114/21-Langtidsplan og budsjett 2022-2024  Det legges opp til at det økonomiske handlingsrommet skal være så stort, men det kan også være en fare for at dette går på bekostning av kjernevirksomheten. Ved å spare inn på utgifter til undervisning og forskning vil man kunne øke handlingsrommet, uten at det nødvendigvis vil være postitivt for OsloMet.  Styret ønsker å vite hvor mye det koster å leie Rebell-bygget i de 10 årene vi skal være der. Vi må spørre i idf.  117/21-Etablering av masterstudium i entreprenørskap  Saken har vært oppe i lokalt idf på fakultet SAM.  Etableringen er grei for styret. Men styret ønsker å vite hvordan finansieringen vil bli på sikt. Det kan ikke være slik at det er grunnutdanningene som skal finansiere dette studiet.  118/21-Etablering av femårig masterstudium i lærerutdanning i praktiske og estetiske fag.  Dette var greit for styret. | Erik |
| 3 | Campus Romerike  Universitetsstyret skal på styremøtet 8. desember ta stilling til de fire konseptene, og fungerende rektor går for konsept B; campus på Ahus, med fakultet HV og TKD.  Vi mener Ahus har for mange av de samme svakhetene som Kjeller har i dag. Vi tror at de fleste av våre medlemmer ønsker seg samling i Pilestredet, men av de fire alternativene mener vi Lillestrøm er klart best. Det er mest sentralt, det har størst potensiale for et fullverdig campus og det er også hit studentene vil, |  |
| 4 | Arbeidskontrakt og immatrielle rettigheter  På OsloMet bruker vi en arbeidskontrakt som går tilbake til 2011. I denne kontrakten står det blant annet at OsloMet har rett til arbeidsresultatene. Det kan de kanskje ikke kreve, og det kommer antageligvis i konflikt med åndsverkloven. Erik har sendt over arbeidskontrakten til Forskerforbundet sentralt, for at de skal sjekke gyldighetene av denne. |  |
| 5 | Aktiviteter våren 22  Inger-Lise orienterte styret om ou-søknadene for 2022.  Det er planlagt et seminar om faktaundersøkelser allerede i løpet av januar. Styret mente at uke 4 er mulig tidspunkt for det.  Det var enighet om å fortsatt ha styremøtene våre på tirsdager. Datoene for sentralt idf er satt. Arve kaller inn til styremøtene på Zoom. | Arve |
| 6 | Runde rundt bordet  Styremedlemmene orienterte kort om situasjonen ute på enhetene. |  |
| 7 | Eventuelt  Arbeidsgiver har laget et utkast til nye retningslinjer for innsyn i arbeidstakers e-post og lagret datamateriale, og Erik hadde sendt ut dette på mail til styremedlemmene før møtet. Svarfristen er 3. desember, og styremedlemmer som har innspill til utkastet må sende disse på mail til Erik før fristen. |  |